Source: http://docplayer.hu/1393317-A-nok-elleni-eroszak-aldozatainak-integralt-ellatasa.html
Timestamp: 2018-04-23 06:21:59
Document Index: 10386922

Matched Legal Cases: ['bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'bíróság ']

A nők elleni erőszak áldozatainak integrált ellátása - PDF
A nők elleni erőszak áldozatainak integrált ellátása
Download "A nők elleni erőszak áldozatainak integrált ellátása"
1 Spronz Júlia Wirth Judit A nők elleni erőszak áldozatainak integrált ellátása Egy kísérleti program tapasztalatai és eredményei Ajánlások a családon belüli erőszak hatékony megelőzéséhez és kezeléséhez NANE Egyesület HCM
2 A program támogatói: Az Európai Unió Daphne II. programja Nemzeti Civil Alapprogram Nemzetközi Civil Kapcsolatok és Európai Integráció Kollégiuma Budapest Főváros Önkormányzata Európai Integrációs és Külügyi Bizottság Open Society Institute Budapest Foundation Budapesti Nyílt Társadalom Intézet Alapítvány (OSI) NANE Egyesület Habeas Corpus Munkacsoport, 2006 Budapest 2
3 Tartalom Bevezetés...7 Koordinált és integrált ügyfélellátás: ígéretes kezdeményezések a teljes körű együttműködés felé...9 Esetleírások...13 Az integrált ügyfélellátás modellje...43 Az integrált ügyfélellátás speciális szabályai...49 Az áldozat fizikai biztonságát szolgáló szabályok...49 Az áldozat érzelmi biztonságát szolgáló szabályok...53 A segítő szakember fizikai és érzelmi biztonságát szolgáló szabályok...54 A legjobb nemzetközi kezelési modell (jó gyakorlatok, good practices)...55 Ajánlások a családon belüli erőszak és a nemi alapú erőszak egyéb formáinak hatékony megelőzéséhez és kezeléséhez szükséges intézkedések...61 Függelék A családon belüli erőszak kezelésének elkülönült bolygói..65 A NANE segélyvonal hívásainak tipizálása
5 Bevezetés Az Európai Unió Daphne II. programjának 1 keretében 2005-ben a Nők a Nőkért Együtt az Erőszak Ellen (NANE) Egyesület és a Habeas Corpus Munkacsoport (HCM) a családon belüli erőszak illetve a nemi alapú erőszak más fajtáinak 2 áldozatává vált személyek számára kísérleti céllal olyan szolgáltatást indított, amely egyszerre veszi figyelembe az ügyfelek jogi, pszichés és szociális segítségre vonatkozó igényeit. Jelen kiadvány e kísérleti program tapasztalatait összegzi az ún. integrált ügyfélellátásban részt vett ügyfelek eseteinek ismertetésével, az esetekből levont jogpolitikai következtetések bemutatatásával és a gyakorlati szakemberek, a jogalkotók, jogalkalmazók számára megfogalmazott általános és konkrét ajánlásokkal. Köszönjük a programban részt vevő ügyfeleinknek, hogy bizalmukkal megtiszteltek bennünket. Köszönjük azt is, hogy hozzájárultak ügyük az adatvédelmi szabályoknak és személyes biztonságuk követelményeinek figyelembe vételével történő közléséhez. Köszönjük továbbá Herman Juditnak és Szil Péternek a kézirathoz fűzött javításokat, dr. Molnár Györgynek az értékes bibliográfiai adatokat, és Petróczy Tamásnak a kiadvány megjelenésével kapcsolatos adminisztratív teendők lankadatlan ellátását. Külön köszönjük Kuszing Gábornak, dr. Molnár Györgynek, Boros Viktóriának és Kispéter Erikának a szöveg angolra fordítását, illetve a fordítás ellenőrzését, s azt, hogy ily módon lehetővé tették a kiadvány angol nyelven történő megjelentetését is. 1 A gyermekek, fiatalok és nők elleni erőszak elleni projektek támogatására szakosodott európai uniós program. 2 A nemi alapú erőszak az ENSZ, az Európai Unió és az Európa Tanács meghatározásai és nemzetközi egyezmények szerint az olyan szisztematikusan megjelenő erőszakot jelenti, amely az áldozatot nemi hovatartozása miatt éri. A nemi alapú erőszakot a diszkrimináció egyik megnyilvánulási formájának tekintik. A nők elleni erőszak e meghatározások szerint a nemi alapú erőszak egyik formája, melynek fajtái pl. a nemi erőszak, a családon belüli erőszak, a fenyegető zaklatás, a szexuális zaklatás. 5
7 Koordinált és integrált ügyfélellátás: ígéretes kezdeményezések a teljes körű együttműködés felé A NANE Egyesület által 2004-ben elnyert, és 2005-ben indított Daphne-program célja a családon belüli erőszak áldozataival foglalkozó társadalmi és állami szervezetek illetve szervek közötti együttműködés, és az áldozatok jogvédelmének fejlesztése volt. Abból a felismerésből indultunk ki, hogy bár igaz, hogy sem a jogszabályi háttér, sem a rendelkezésre álló ellátórendszer nem tökéletes az áldozatok védelme szempontjából, tény, hogy mindezeket még az adott lehetőségeken belül sem használják ki a jogvédelmet és a szolgáltatásokat nyújtani köteles intézmények, vagy azt önkéntesen felvállaló segítők. Ennek hátteréről és megjelenési formáiról a NANE Egyesület segélyvonalán, illetve a NANE Egyesület és a Habeas Corpus Munkacsoport jogsegélyszolgálatán keresztül napi tapasztalatokat szerezhetünk, így lehetőségünk volt arra, hogy azonosítsuk a főbb akadályokat. Ezek elsősorban a szolgáltatásokban dolgozók képzésének hiányosságaira vezethetők vissza. Sem az állami ellátórendszerben, sem a civil szférában dolgozók nem kapnak megfelelő mennyiségű és minőségű képzést a családon belüli erőszak természetéről, annak az áldozatokra gyakorolt hatásairól, az áldozatok szükségleteiről, illetve az áldozatokkal való foglalkozáshoz szükséges készségeiket nincs módjuk és keretük kialakítani, vagy fejleszteni. Hasonlóképpen kevéssé vannak tisztában a jogi lehetőségekkel, így nem tudják sem együttműködésben, sem a társhatóságok, társintézmények felé megnyilvánuló esetleges számonkérés formájában érvényesíteni az áldozatok védelemhez fűződő jogait, illetve segíteni őket abban, hogy ezt maguk érvényesítsék. Komoly problémák voltak azonosíthatók az együttműködés terén is: a szakemberek legjobb tudásukat adva is gyakran szakmai 7
8 elszigeteltségben kénytelenek végezni munkájukat, kevés lehetőségük és keretük adódik az együttműködés fejlesztésére annak ellenére, hogy a legtöbb szakmában már jó ideje felismerték ennek szükségességét, és igénylik is azt. E projekt keretében három külföldi, és négy magyar partner dolgozott együtt azon, hogy az együttműködés bevált hazai és nemzetközi modelljeit meghonosítsa, és egyúttal minél többet tudjon ebből visszaforgatni a nemzetközi és a magyar nagyközönség felé is. A projekt tehát a határokon és szektorokon átívelő tapasztalatcserét és együttműködést volt hivatott előmozdítani kifejezetten a családon belüli erőszak áldozatainak hatékonyabb ellátása érdekében. Az együttműködő partnerek (a NANE Egyesület, a Habeas Corpus Munkacsoport, az Amnesty International Magyarország, Budapest IX. kerületének Önkormányzata, a Szlovák Nőszövetség [Allianzia Zien Slovenska], az Autonóm Osztrák Nőmenhelyek Szövetsége [AÖF-WAVE], valamint a bolgár Alapítvány a Társadalmi Nemek Kutatására [BGRF]) ismereteik, tapasztalataik és intézményi hátterük legjavát adva igyekeztek olyan kísérleti programot megvalósítani, mely a továbblépéshez megfelelő alapot biztosít. Az egy éves program során egy 3 napos nemzetközi és három 3 napos hazai képzést, valamint két konferenciát tartottunk, utóbbiakat a IX. kerületi polgármesteri hivatallal partnerségben a kerületben működő szociális intézmények dolgozói számára. Megjelentettük a családon belüli erőszak áldozatai számára szolgáló menedékhelyek alapításának és működtetésének szakmai standardjairól szóló nemzetközi kézikönyv magyar fordítását, mely alapvető ahhoz, hogy az ilyen menedékhelyek a túlélők igényeinek megfelelően és jogaik figyelembe vételével működjenek. Kiadtuk a Miért marad? című kézikönyvünk bővített és javított változatát, mely a családon belüli erőszak áldozatai, és az őket szakemberként vagy laikusként segítők számára szolgál alapvető ismeretekkel. Végül jelen kiadvány az integrált ügyfélellátás tapasztalatait és modelljét foglalja össze abban a reményben, hogy a program által szorgalmazott intézményközi együttműködéshez az esettanulmányok és az elméleti ismeretek olyan kiindulási alappal szolgálnak majd, melyre lehet építeni. A részt vevő civil szervezetek ezúton is köszönetet mondanak a IX. kerületi polgármesteri hivatalnak, azon belül is Paál Kálmán 8
9 alpolgármesternek és hivatalának, hogy elkötelezetten segítette és szorgalmazta a IX. kerületben működő szociális intézményekben dolgozók részvételét a képzéseken és a konferenciákon. Köszönjük a képzések és konferenciák résztvevőinek is hogy megosztották velünk gondolataikat. Bízunk benne, hogy a program végével a megindult együttműködések melyekre a jelek szerint nagy igény van nem halnak el, s hogy a kerület e fontos célt a továbbiakban is magáénak tekinti majd. E modell bárhol használható, így reméljük, hogy más fővárosi kerületekben, és az ország más területein is meghonosodik a képzéseken alapuló együttműködési modell. 9
11 Esetleírások 1. A.B.C. (Dél-Magyarország) A.B.C. a NANE Egyesület segélyvonalán került a látóterünkbe, majd ezt követően vált az integrált ügyfélellátás kísérleti programjának résztvevőjévé. Mind lelki-érzelmi stabilitásának visszanyerését, mind jogi ügyeinek alakulását közel egy évig kísértük figyelemmel. Ügyfelünk elolvasott valamennyi, általunk javasolt magyar nyelvű szakirodalmat és véleményünk szerint a legjobban használta ki az integrált ellátás adta segítséget. Minden héten külön-külön jelentkezett a szociális munkás és a jogász munkatársnál is, hogy beszámoljon érzelmi állapotáról és peréről. A.B.C. ügye annyiban mutat speciális vonásokat az általános családon belüli erőszakos esetekhez képest, hogy a most négy és fél éves gyerek és apja közti kapcsolattartás szokatlanul gyakori, illetve az ügyfolyamhoz kapcsolódik egy munkaügyi per is. C. harmadik férjétől április 26-án vált el. A válóper keretében egyezséggel rendezték közös kiskorú gyermekük elhelyezését, tartását és a vele való kapcsolattartást. Az egyezségben foglaltakkal kapcsolatban ügyfelünknek már a tárgyalás során voltak fenntartásai, amelyeket részben még akkor jelzett. Válásra közvetlenül az vezetett, hogy volt férje egy alkalommal a gyermek előtt fojtogatni kezdte, és kiabált vele. Ez a körülmény a válóperben nem került kivizsgálásra, noha ügyfelünk említést tett róla. A kapcsolatot jellemző testi-lelki erőszak nagyban meghatározta ügyfelünknek a peres eljárás során tanúsított magatartását, hisz ekkor még tényleges fizikai veszélyben érezte magát, s gyerekét, valamint hordozta a poszttraumás stressz zavar jegyeit. Ennek, valamint jogi képviselője pszichés nyomásának köszönhetően elfogadta az alperes volt férj egyezségre vonatkozó ajánlatát. Az egyezség szerint volt férje jogosult minden kedden és csütörtökön óráig, illetve vasárnap reggel 8 15 óráig a gyermekkel találkozni és magával vinni a láthatás idejére, a hét többi napján pedig telefonon ke- 11
12 resheti. A kapcsolattartás gyakorlása során világossá vált, hogy a válástól remélt nyugalom és biztonság nem valósult meg. A kapcsolattartás szabályozása révén a férfi továbbra is mindennapi része maradt az életüknek, a láthatási és telefonálási alkalmakat arra használja fel, hogy C.-t lelki terror alatt tartsa, zaklassa, feszült légkört teremtsen, a gyereket érzelmileg manipulálja, a füle hallatára az anyát szidalmazza februárjában keresetet nyújtottunk be a Z. Városi Bírósághoz, amelyben kértük a kapcsolattartás korlátozását akként, hogy arra minden páros héten vasárnap reggel 8 és 15 óra között kerüljön sor, az elvitel jogával. A perben azt szeretnénk megtudni, hogy a bíróság hogyan reagál arra az érvelésre, miszerint a kapcsolattartásra vonatkozó egyezség nem tényleges konszenzuson alapult, hanem azért született meg, mert a nő félt a bántalmazó partnerétől a döntés meghozatala idején. A bíróság határozataira jellemző, hogy bármit is ítél, azt a gyerek érdekére való hivatkozással teszi. Keresetlevelünkben ezért hangsúlyoztuk, hogy a gyereknek nem érdeke, hogy minden nap másik szülőjével legyen, ahhoz hozzászokjon, majd elváljon, hisz ez lehetetlenné teszi a stabil érzelmi környezet kialakítását. C. ügye jól példázza, hogy a válás kimondásával a bántalmazás nem szakad meg, fenyegető zaklatás formájában folytatódik tovább. A gyakori kapcsolattartás miatt a nő és gyereke nem tud szabadon programot szervezni, ami végső soron oda vezethet, hogy a nő képtelen új partnerkapcsolatot létesíteni. A fizikai kivitelezés nehézségén túl nagyobb gondot jelent, hogy a kapcsolattartási alkalmakat a férfi a nő további bántalmazására használja fel, a találkozások egyben a nő újratraumatizálását jelentik. Nem csupán szóbeli és érzelmi erőszak fordul ilyenkor elő, a volt férj gyakran fizikai erőszakot is alkalmaz a láthatások során. Beteszi a lábát az ajtónyílásba vagy a küszöbre áll, hogy a nő ne tudja becsukni az ajtót, és ő végigmondhassa a gyermek füle hallatára az ügyfelünket becsmérlő mondatait. A volt férj bántalmazó stratégiájának része, hogy C.-t nem csak a gyerek előtt, hanem mások szemében is igyekszik befeketíteni, lejáratni. Ennek egyik módja, hogy rendszeresen megjelenik olyan eseményeken, ahol C. és gyerekük is ott van, és feltűnően próbál barátságos hangnemet megütni, C.-hez újra közeledni, mintha mi sem történt volna. C. elhárítja ezeket a közeledési kísérleteket, amelyre a férfi a külső szemlélők számára az áldozat-szerepet veszi fel, s így próbálja mások empátiáját/szimpátiáját maga mellé állítani. Az 12
13 elmúlt egy évben fokozatosan saját pártjára állította a nő barátait, akik C.-vel megszakították a kapcsolatot. A folyamat a nő elszigetelődését eredményezte. A.B.C. ügyében a gazdasági erőszak is megfigyelhető. Ennek egyik példájaként férje a munkahelyén (egy egyházi iskolában) látogatást tett, és beszámolt az igazgatónak arról, hogy az iskolában hittantanárként dolgozó C. harmadjára is válni készül. A munkáltató a férfi közbenjárása következményeként felmondta C. munkaviszonyát, így ő súlyos egzisztenciális válságba került. Intenzíven támogattuk ügyfelünket abban, hogy a jogszerűtlen munkáltatói intézkedést bíróság előtt támadja meg. C. egy ügyvéd segítségével pert indított az iskolával szemben, amely eljárásban egyik elsőként hivatkoztak az Egyenlő bánásmódról és az esélyegyenlőség előmozdításáról szóló évi CXXV. törvényben meghatározott családi állapoton alapuló diszkriminációra. A per során C. többször érdekellentétbe került saját ügyvédjével, aki egyrészt nem ismerte behatóan a törvényt, másrészt a konfliktuskerülés és a gyors megegyezés irányába próbálta befolyásolni ügyfelünket. Intenzív lelki megerősítésre és jogi támogatásunkra volt szükség, hogy C. saját érdekét akár ügyvédjével szemben is képviselni tudja. A pert jogerősen megnyerte és mind erkölcsileg, mind anyagilag kedvezőbben zárult az eljárás, mintha ügyvédje tanácsát követve peren kívül megegyezett volna. Gyakran tapasztalt ügyvédi magatartás, hogy a jogi képviselő kifejezetten ellenzi, hogy bántalmazásáról az azt elszenvedett nő az eljárás során beszámoljon. Ehelyett inkább semleges, a bántalmazás tényét és dinamikáját figyelmen kívül hagyó, gender-vak 3 jogi kategóriákba csatornázzák be a valós problémát. Ráadásul az ügyvéd érdeke a minél gyorsabb befejezés, míg a bántalmazott nők célja a teljes valóság feltárása, ami időigényes tevékenység. Ritka az olyan ügyvéd, aki partnerként kezeli ügyfelét, s nem diktálja a per vitelére vonatkozó elképzeléseit, hanem közösen alakítják azt ki. Mivel a legtöbb esetben a partner-, gyerekbántalmazás ténye az első tárgyalások során így nem kerül felszínre, utóbb a bíróság, más hatóság már elutasítóan fogadja az ügyfél utalását az erőszakra. Úgy 3 Gender: társadalmi nem, mely a biológiai nemtől abban különbözik, hogy a szocializáció során megtanult és beépített nemi sztereotípiákat is figyelembe veszi. Gender-vak: a nemi szerepekkel kapcsolatos sztereotípiákra érzéketlen. 13
14 vélik, ha korábban nem jelezte a nő a bántalmazást, akkor azt most csak bosszúból, taktikázásból említi. További jogérvényesítési problémát vet fel a családon belüli erőszak női áldozatai számára a családjogi törvény egy rendelkezése. Az évi IV. törvény (továbbiakban Csjt.) 18. (3) bek. kimondja: A felek tartós jogviszonyát rendező egyezség megváltoztatását az egyezség jóváhagyásától számított két éven belül a bíróságtól az egyéb törvényes feltételek megléte esetén is csak akkor lehet kérni, ha az a felek kiskorú gyermekének érdekét szolgálja, illetve, ha a körülmények változása folytán a megállapodás valamelyik fél érdekét súlyosan sérti. Márpedig az egyezség megkötésének idején sok nő van kényszerhelyzetben, megfélemlített állapotban, poszttraumás stressz zavar hatása alatt. 2. D.E. (Budapest) A Gyámhatóságokról, valamint a gyermekvédelmi és gyámügyi eljárásról szóló 149/1997. Kormányrendelet 29. alapján folyó ügy, amelyet az apai nagyszülők kezdeményeztek a gyámhivatal előtt 8 és 4 éves unokájukkal való kapcsolattartás szabályozására. Ügyfelünk, az édesanya és a nagyszülők között a viszony mindig is rideg volt, férje a mostani eset kapcsán számolt be neki bántalmazott gyerekkoráról. A bántalmazás még a férfi fiatal felnőtt korában is folytatódott. A szülők zaklató, kontrolláló viselkedése következtében fiúk több társas kapcsolata megszakadt. Végül elszökött otthonról, azonban a szülők a rendőrséggel köröztették, albérletében rendszeresen felkeresték. D.E. férje és annak szülei közt korábban vagyonjogi per is folyt. Az eddig folyó láthatások alkalomszerűek és ritkák voltak, ezt szeretné most a nagymama rendszeressé tenni. A nagyszülők és a gyerekek közti viszony felületes, a nagymama inkább a saját igényei kielégítésére, mint a gyerekek kedvének megfelelően használja fel a láthatási alkalmakat. Ügyfelünk állítása szerint anyósa mind saját fiával, mind unokáival érzelmi, szóbeli erőszakot alkalmaz, amely károsan hat kapcsolatukra és a gyerekek egészséges lelki fejlődésére. A nagymama a mai napig felhánytorgatja fiának a gyerekkorában számára biztosított ételt és egyéb 14
15 ellátást. A gyerekeket kifaggatja a család életéről, programjaikról, anyjukat szidalmazza előttük. Ügyfelünk elpanaszolta továbbá, hogy hároméves korában a nagymama úgy világosította fel a kislányát a halálról, hogy a gyerek hosszú órákig zokogott, és napokig nyugtalan volt miatta. Kényszeríti továbbá a gyerekekre az intenzív testi kontaktust; akaratuk ellenére simogatja, ölelgeti őket. D.E. kifogásolta, hogy a nagyszülők lakása nem egészséges és biztonságos kisgyerekek számára, mert ott számtalan házi-és vadállatot tartanak kétes körülmények között. Nyilvános eseményeken a nagymama oda nem illő öltözetben jelent meg, illetlenül, udvariatlanul viselkedett másokkal, D.E.-t és a férjét becsmérlő kijelentéseket tett. A nagymamának egy szobányi plüssállat-gyűjteménye van, ezekhez az unokái nem nyúlhatnak, sőt kifejezett kérésre sem adta oda a játékokat. Ügyfelünk elbeszélése szerint nem előzmény nélküli a nagymama mostani kísérlete, ugyanis az egyik gyerek egynapos korában megjelent az újszülött-osztályon és kiabálva panaszolta, hogy D.E. eltiltja tőle az unokáját. Többször előfordult már, hogy a nagyszülőket a család lakása körül látták, de be nem csöngettek. Telefonhívásaik alkalmával kiabálva, fenyegetőzve beszélnek. Fentiekre hivatkozva próbáltuk elérni, hogy a kapcsolattartást a gyámhivatal ne szabályozza a korábbinál intenzívebben, vagyis a nagyszülők csak a gyerekek szüleinek felügyelete mellett találkozzanak az unokákkal nagyobb ünnepek, születésnapok, névnapok, esküvők és más családi rendezvények alkalmával ősz folyamán a gyámhivatal megkereste a Kapcsolat Alapítványt, hogy segítsék a kapcsolattartás kiépítését, de az Alapítvány két nappal a megbeszélés előtt értesítette csak a szülőket, akik így nem tudtak a megbeszélésen megjelenni. Továbbiakban az Alapítványtól nem keresték őket. A gyámhivatal elsőfokú határozatát 2006 márciusában hozta meg, megállapítva a szokásos mértékű nagyszülői kapcsolattartást, azaz havi egy alkalmat. Tekintettel arra, hogy a nagyszülőkkel szemben számtalan érv hangzott el, ami szükségessé tenné a gyerekek fokozott védelmét, túlzottnak és a speciális jelenségeket teljesen figyelmen kívül hagyó döntésként értékeljük a közigazgatási szerv határozatát. A határozat ellen fellebbezéssel éltünk, amelynek intézése jelenleg folyamatban van. Noha ügyeink közt igen gyakoriak a kapcsolattartással öszszefüggő esetek, ritkán találkozunk a nagyszülői láthatás prob- 15
16 lémakörével. Az adott ügy jól példázza: a bántalmazás nem szűnik meg a gyerek nagykorúvá válásával, családalapításával, különköltözésével. A kapcsolattartási ügyeknél általános az a jogalkalmazási hozzáállás, amely nem vesz tudomást a bántalmazás tényéről. Különösen igaz ez a nem fizikai jellegű agreszszió esetében. A kapcsolattartás jogi hátterét elsősorban a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet adja. A 30. (1) bek. így rendelkezik: A gyámhivatal, illetőleg a bíróság a kapcsolattartást elsősorban egyezség létrehozásával tárgyalás megtartásával rendezi... E paszszusra hivatkozva a jogalkalmazó abban az esetben is rákényszeríti a felekre a megegyezést, ha a gyereket nevelő szülő testi, érzelmi, erkölcsi veszélyeztetés miatt, a gyereket védendő akarja a kapcsolattartás korlátozását vagy megszüntetését elérni. 3. F.G. (Észak-Magyarország) F.G. esetében egy folyamatban lévő válóper keretében hozott ideiglenes intézkedés apropóján kerültünk a képbe. A döntés értelmében az óvodáskorú gyereket az ítélet meghozataláig a bántalmazó apánál helyezték el. A gyerek az apához úgy került, hogy erőszakot alkalmazva, önkényesen elvitte az anyától a válóperes keresetlevél benyújtását követően, s hosszú heteken keresztül a kapcsolattartást sem tette lehetővé. Az ideiglenes intézkedés meghozatalát az anya kérte, hivatkozva arra, hogy a gyerek apánál történő elhelyezése a gyerek számára káros. Az Y. Városi Bíróság júniusi végzését arra alapította, hogy ügyfelünk nem tudta bizonyítani olyan körülmény fennállását, amely a gyerek jólétét, egészségét vagy fejlődését az apa által veszélyeztette volna. Ezzel szemben azonban hivatkozás történt az apa agresszív magatartására, a kezdetben lelki, szóbeli, majd a tettlegességig fajuló erőszakra, melyet feleségével és gyerekével szemben tanúsított. Az ideiglenes intézkedés meghozatalánál döntő szempont volt az apa által becsatolt évből származó naplóbejegyzés, melyből F.G. öngyilkossági szándékára lehetett következtetni. Ügyfelünk beszámolt róla, hogy a bántalma- 16
17 zások következtében depresszió alakult ki nála, amelyen orvosi segítséggel sikerült túllépnie. Amíg a gyerek az apa háztartásában élt, többször lehetett a kisfiún test-szerte ütésnyomokat látni. A gyerek óvodai ballagásán a férfi rátámadt G.-re, láncos kurvának nevezte, saját anyját is megverte. A fentieken túl, az ideiglenes intézkedés felől döntő határozat fellebbezésében utaltunk arra, hogy az apa ellen három büntetőeljárás folyik közlekedési bűncselekmények és a gyerek ellen elkövetett testi sértés miatt. A kisfiúnál a tartózkodási hely önkényes megváltoztatását követően állandósult a herpesz betegség, amelynek az orvos szerint is pszichoszomatikus eredete van. Az apa elhanyagolta a gyerek atópiás dermatitisz betegsége okán kötelező rendszeres orvosi kontrollt, amelynek következtében a kisfiú állandóan vakaródzik. Tetézi az apai környezet nevelési alkalmatlanságát az a tény, hogy a házban, amelyben laknak csak egyetlen szobát fűtenek télvíz idején, a velük együtt lakó nagymama daganatos beteg és egy korábbi alkalommal, míg ő vigyázott a kisfiúra a gyerek több gyógyszert megevett, s gyógyszermérgezés miatt kórházba kellett őt szállítani. Beadványunkban kiemeltük, hogy az apa agresszív, bántalmazó személyiség. Utaltunk rá, hogy ha egy gyerek anyját annak jelenlétében az apa egyfolytában szidalmazza, kurvának nevezi, majd megveri, az kifejezetten hátrányosan hat a gyerek fejlődésére. Az apánál történő elhelyezés indoklásául a bíróság abszurd módon arra hivatkozott, hogy a gyerek megszokott környezetből való kiemelése nem szolgálja a kisfiú érdekeit. Márpedig ebbe a környezetbe a gyerek úgy került, hogy az apa önkényesen kiszakította az addig őt körülvevő közegből, s teljesen elzárta az őt korábban nevelő anyától. Az első fokú bíróság döntését megelőző személyes meghallgatáson az apa nem saját alkalmasságát, hanem az anya alkalmatlanságát hangsúlyozta. A bírói végzés az anya tényeken alapuló vallomásával szemben az apa szóbeli vádaskodásait és kétes eredetű okirati bizonyítékait fogadta el. Sérelmeztük továbbá a kapcsolattartás ideiglenes szabályozását. A gyerek születését követő három évben az anya végig vele volt otthon, gondozását, nevelését 2005 májusáig (míg az apa erőszakkal magához nem vette) kizárólag az anya látta el. Mindezt a bíróság figyelmen kívül hagyta, amikor az anyai kapcsolattartást kéthetente két órában állapította meg. Ráadásul az apa még ezt a kapcsolattartást is akadályozta, és a gyereket az anya ellen hangolta július folyamán a rendkívüli kapcso- 17
18 lattartási alkalom idején a kisfiú az anyánál maradt, ezt követően az apa nem jött a gyerekért, amikor pedig kereste, a gyerek közölte vele, hogy inkább az édesanyjánál akar lakni. Ettől az időponttól kezdve az anya Y.-i lakása lett a gyerek tartózkodási helye és az anya munkahelyére, egy Y.-i általános iskolába került beíratásra, az apával telefonon, ritkán személyesen tartja a kapcsolatot. Fellebbezésünket a másodfokú bíróság elfogadta és az időközben elkészült pszichológus szakértői véleményre támaszkodva a gyereket ideiglenesen az anyánál helyezte el. Sok esetben tapasztaljuk, hogy a nők a bántalmazás következtében idegileg megroppannak, alkoholhoz nyúlnak, kábítószer-függők lesznek. Ezt a jogalkalmazó minden esetben a terhükre rója fel, anélkül, hogy vizsgálná a kiváltó okot vagy az előzményeket. A büntető bírói gyakorlat kiskorú veszélyeztetése bűncselekményének minősíti azt a magatartást, amikor az elkövető nem a gyereket bántalmazza, hanem a kiskorú rendszeresen szemtanúja az általa szeretett személy (jellemzően édesanyja) elleni erőszak-megnyilvánulásnak. Ennek ellenére a polgári perek keretében ez a tény nem jut jogi relevanciához a szülői felügyeleti jog, gyerekelhelyezés, kapcsolattartás kérdései kapcsán. Az sem egyedülálló, hogy az apa csak a válási szándék bejelentését követően kezd érdeklődni gyerekei iránt. A gyerekek sorsa felöli döntés keretében a bíróság nem vizsgálja, hogy az együttélés alatt milyen volt a két szülő részvétele a gyerek nevelésében és gondozásában. Gyakran hivatkozik a bíróság a gyerek környezetének állandóságára mint pozitív tényezőre azokban az esetekben is, amikor az anyának az apa brutalitása miatt kell elhagynia otthonát. 4. H.I. (Budapest) Ez az ügy azért került az integrált ügyfélellátás esetei közé, mert több szempontból is áttöri a családon belüli erőszakra vonatkozó közfelfogást. Értelmiségi család, többdiplomás bántalmazó, rendkívül nagy vagyon. Jogi szempontból azért volt érdekes, mert már véget ért a polgári peres eljárás, s betekintést nyerhettünk abba, 18
19 hogy, ha egy nő pernyertesként kerül ki a procedúrából, hogyan tudja érvényesíteni a neki kedvező ítéletet. Ügyfelünk 16 éves korában ismerkedett meg férjével, aki léngesen idősebb volt nála. Két lányuk van, 16 és 18 évesek. A nő a házasságkötést követően háztartásbeliként maradt otthon, majd miután a gyerekek megszülettek, több mint 10 évig nevelte őket odahaza. A problémák akkor kezdődtek, amikor ez a szerepkör már nem volt számára kielégítő, dolgozni, tanulni vágyott, és egyre elviselhetetlenebbnek érezte, hogy teljes életét férje akaratának vesse alá. Ügyfelünk 1998 őszén bejelentette férjének, hogy egy másik férfival lépett szerelmi viszonyba, mire férje felszólította, hogy hagyja el a közös ingatlant, a gyerekek elvitelét azonban megtiltotta től 2000 áprilisáig férj és feleség elkülönülten, egy lakásban éltek április közepén a férfi a közös ingatlan zárjait lecserélte, felesége személyes tárgyait távollétében a ház elé kihordta és őrző-védő szolgálatot alkalmazott, hogy H.I. további birtoklását megakadályozza. Miután a nő korábbi lakóhelyére nem tudott bejutni, a jegyzőnél birtokvédelmi eljárást kezdeményezett, amely megállapította, hogy joga van a ház használatához és kötelezte a férjet a jogsértő állapot megszüntetésére. A közigazgatási határozatot a férfi bíróság előtt támadta meg, mely pert mind első, mind másodfokon elveszített. A Fővárosi Bíróság jogerős ítéletében kimondta, hogy a férj birtokháborítást követett el azzal, hogy a jogszerű használattól feleségét elzárta. A férj azzal védekezett, hogy felesége a közös ingatlant a visszatérés szándéka nélkül hagyta el, de a bíróság ezt bizonyíték hiányában nem fogadta el. A házasság felbontása iránti perben a bíróság ideiglenes intézkedéssel rendezte a ház használat oly módon, hogy az ingatlan első szintjét a férj, második szintjét a feleség használatába, a többi helységet közös használatba adta. A Budai Központi Kerületi Bíróság 2002 októberében meghozott részítéletével az ideiglenes intézkedéssel egybeeső módon döntött az osztott lakáshasználatról, s annak ellenére az anyánál helyezte el a lányokat, hogy az apa egy nyilatkozatot csatolt be akkor 14 éves lányától, amelyben a gyermek az apánál való elhelyezést kérte. A bíróság indoklásában megállapította, hogy a gyereket az apa oly mértékű pszichikai nyomás és érzelmi manipuláció alá helyezte, hogy a tőle nyert vallomás nem tekinthető befolyásmentes véleménynek, ezért a döntés meghozatalában bizonyítékként nem használta fel szeptemberi határozatával a 19
20 Fővárosi Bíróság ezt a döntést megváltoztatta, a gyerekeket az apánál helyezte el, a ház használatát pedig akként rendezte, hogy a nő a szuterén szintet, a férfi és a gyerekek a második szintet kizárólagosan használhatják, az első szint helyiségeit pedig közös használatba utalta. A gyerekekre vonatkozó döntés meghozatalában nagy szerepet játszott az a tény, hogy az eltelt 3 évben a lányok az apa háztartásában laktak, s eltávolodtak édesanyjuktól. A ház megosztására vonatkozó bírósági ítéletet a férfi önként nem teljesítette, ennek következtében volt felesége 2004 májusában végrehajtási eljárást indított. A férfi a végrehajtási szakban is elutasította az önkéntes teljesítést, ezért a bíróság összesen Ft pénzbírsággal sújtotta. Mivel a pénzbírság kiszabása nem hozta meg a várt eredményt, szeptember 20-án végül sor került a végrehajtási cselekmény elvégzésére. A végrehajtás azonban csak részlegesen valósult meg, mert a férfi volt felesége és a bírósági végrehajtó többszöri felszólítása ellenére fizikai erőszakot alkalmazva megakadályozta mind a tanúként megjelent jogvédők, mind a nő által odahívott lakatos lakásba való bejutását. Erre oly módon kerülhetett sor, hogy a bírósági végrehajtók a kiértesítés tartalmától eltérően karhatalmi segítség nélkül érkeztek, s céljuk szemlátomást nem a végrehajtás sikere, hanem testi épségük védelme volt. A végrehajtók jegyzőkönyvben rögzítették a végrehajtás megtörténtét, azonban ez csupán látszólagosan jött létre, tekintettel arra, hogy a férfi a volt felesége számára kijelölt lakrész bejárati ajtajába a kulcsot belülről behelyezte, s azt folyamatosan ott tartotta. A végrehajtást a bíróságnál megpanaszoltuk, s kértük annak ismételt immár karhatalmi segítséggel történő elvégzését. A lányokat, akik időközben 18 és 16 évesek lettek, az apa oly mértékben tartja lelki terror alatt, hogy nem hogy elmenni nem mernek az anyjukkal, de telefonon is csak titokban hívják. A gyerekek kora miatt a gyámhatóság hatáskör hiányában elutasította az intézkedése iránti kérelmünket. Ez az ügy jól példázza, hogy a magyar jogrendszer tehetetlen az olyan esetekben, amikor egy jogerős bírói ítélet végrehajtására nem önkéntes teljesítéssel kerül sor. A 2003 szeptemberében meghozott határozat első végrehajtási kísérlete két évvel később, 2005 szeptemberében zajlott le. Eredmény nélkül. A jogsértő állapot 2000 áprilisa óta áll fenn. Az, hogy a végrehajtást megtagadó felet többször pénzbírsággal sújtja a 20